Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu pyysi presidentti Putinilta -
Syyrian konfliktia koskevia vakuuksia.
Libanonissa on järjestetty hallituksen vastaisia mielenosoituksia.
Niissä vaaditaan välitöntä muutosta -
hädin tuskin toimintakuntoiseen Libanoniin.
Israelissa juutalaiset osallis- tuivat ikivanhoihin rituaaleihin -
puhdistautuakseen synneistä ennen tänään klo 18 alkanutta sovituspäivää.
Pääministeri Netanjahu matkusti yksipäiväiselle vierailulle Venäjälle.
Hän neuvotteli Moskovassa Venäjän presidentti Putinin kanssa -
Venäjän kasvaneesta sotilaallisesta roolista Syyriassa.
Hävittäjäkoneet ovat osa Venäjän nopeaa valmistautumista.
Israelia huolestuttaa uhka siitä, -
että se voi joutua vahingossa tulituksenvaihtoon Venäjän kanssa, -
sillä Israel on tehnyt ilmaiskuja sekä Etelä-Syyrian militantteja -
että aseiden salakuljetuksesta epäil- tyjä Hizbollahin taistelijoita vastaan.
Netanjahun entisen neuvonantajan mukaan Netanjahu neuvotteli -
Putinin kanssa perusperiaatteista vahinkoyhteenottojen välttämiseksi.
Nykytilanteen valossa minusta oli tärkeää tulla käymään täällä, -
jotta voin selventää näkökantaamme ja myös voidaksemme kaikin tavoin -
välttyä joukkojemme välisiltä väärinkäsityksiltä.
Putin rauhoitteli Netanjahua -
venäläisvoimien toimista Lähi-idässä.
Venäjän kaikki toimet Lähi-idässä ovat olleet ja ovat vastedeskin vastuullisia.
Olemme myös tietoisia pommituksista.
Tuomitsemme Israelin alueelle tehdyt kranaatti-iskut.
Tietojeni mukaan iskuissa on käytetty omatekoisia raketinheittimiä.
USA, joka on tehnyt liittouman kanssa ilmaiskuja ISISiä vastaan Syyriassa, -
on myös käynyt ”konfliktinvälttämis- keskusteluja” Venäjän kanssa.
Yksi Israelin huolista on, että israeli- laiskoneet ajautuisivat vastakkain -
Venäjän operoimien ilmatorjuntajärjestelmien -
tai jopa venäläissotakoneiden kanssa.
Netanjahun mukana matkusti myös -
tärkeitä israelilaiskenraaleja, muun muassa armeijan esikuntapäällikkö.
Putin antaa tukea Syyrian presidentti Assadille -
Syyrian islamistijohtoisia kapinallisia vastaan.
Venäjän huipputeknologinen sotavarustus, -
jolla autetaan Assadin joukkoja Syyriassa, on herättänyt huolta siitä, -
että Syyrian liittolainen Hizbollah voi hyötyä asiasta.
Israelin puolustusjohtoa vakuutti kuitenkin tieto siitä, -
että sotakalustoa operoivat Venäjän joukot.
Putin kertoi Netanjahulle, että Syyria on tällä hetkellä kykenemätön -
aloittamaan sotilastoimia Israelia vastaan.
Me molemmat käsitämme, -
että niin Syyrian armeija kuin koko maa on sellaisessa tilassa, -
ettei se kykene avaamaan toista rintamaa.
Sen on pelastettava suvereniteettinsa.
Putin vakuutti jatkavansa Assadin sotilaallista tukemista.
Venäjä sanoo, että avunanto tapahtuu kansainvälisen lain mukaisesti.
Venäjä on lähettänyt lisävoimia Syyrian rannikolle, -
jossa sillä on tärkeä laivastotukikohta.
YK:n ihmisoikeustutkija Del Ponte korosti, että kansainvälisen yhteisön -
on löydettävä poliittinen ratkaisu Syyriaan tulitauon saamiseksi -
ja presidentti Assadia koskevan valtaongelman ratkaisemiseksi.
Kansainvälisen yhteisön on löydettävä poliittinen ratkaisu Syyriaan -
tulitauon ja rauhan aikaansaamiseksi.
Näin ongelma saataisiin ratkaistua.
Genevessä pidetyssä Syyriaa koske- vassa kokouksessa YK-tutkija esitti, -
että se, mitä tapahtui Serbian entiselle presidentille Milosevicille, -
voi tapahtua myös Assadille.
Annan esimerkin: Milosevicin tapaus.
Muistatte, että kun Milosevic oli entisen Jugoslavian presidentti, -
käytiin rauhanneuvotteluja ja päästiin myös sopimukseen.
Milosevic oli edelleen presidentti, -
mutta lopulta oikeudenmukaisuus toteutui.
Tämä siis vain esimerkkinä menneisyydestä.
Del Ponte sanoi, että ensisijaisin asia on lopettaa sota. Hän toivoi myös, -
että kuten aiemmin Jugoslavian ja Ruandan rikosoikeudenkäynneissä, -
myös Syyriaa varten voitaisiin perustaa tilapäinen tuomioistuin.
EU-maat ja USA ovat tässä kuussa lakanneet vaatimasta -
Assadin välitöntä syrjäyttämistä.
Niiden mukaan Assadin lähtö voisi olla osa neuvoteltua rauhansopimusta.
Sadat mielenosoittajat marssivat Beirutin kaduilla.
Hallituksen vastaisissa mielenosoituksissa -
vaadittiin ratkaisua maan jätekriisiin sekä myös hallituksen vaihtoa.
Beirutin kaduille on kertynyt pilaan- tuvia roskakasoja jätekriisin takia.
Asia on aiheuttanut laajoja protesteja Libanonissa poliitikkoja vastaan, -
ja myös hallituksen asema on uhattuna.
Hallituksen vastaisia protesteja on järjestetty elokuusta lähtien.
Meidän on kaadettava nykyinen hallitus ja sen taloudellinen valta -
laillisuusperiaatteen mukaisesti, ei voimalla tai muulla tavalla.
Meidän porttimme on prosenttimääriin perustuva vaalilaki, jolla voidaan -
lopettaa lahjonta ja vetää vastuuseen kaikki korruptoituneet poliitikot.
Mielenosoitukset ovat olleet pääosin rauhallisia, -
mutta joitakin kahakoita on syntynyt turvallisuusvoimien kanssa.
Vaadin kaikkien ministereiden ja hallitusjäsenten vaihtoa.
He ovat vanhoja, ja tarvitsemme uutta verta.
En kannata kaikkia mielenosoittajien käyttämiä keinoja, -
ja siksi en huuda heidän mukanaan.
Mutta teen kansalaisvelvollisuuteni -
lähtemällä kadulle vaatimaan muutosta.
Protestoijat syyttävät myös lahkoutunutta valtajärjestelmää siitä, -
ettei se pysty turvaamaan kansalaisten perustarpeita -
kuten sähköä, vettä, terveyttä ja koulutusta.
Hallituksen epäonnistuneesta jätehuoltokriisin hoitamisesta -
on tullut vertauskuva valtion ytimessä olevasta mädästä.
Sotilas- ja turvallisuus- velvollisuuksia lukuun ottamatta -
valtio on lakannut toimimasta.
Viimeinen asia, mitä romahta- maisillaan oleva Lähi-itä kaipaa -
on se, että Libanonista tulisi jälleen yksi uusi hajonnut valtio.
Libanonin parlamentti, kuten muutkin valtion laitokset, -
on toiminut vain vaivoin viime vuosina.
Poliittinen kriisi kytkeytyy laajempaan Lähi-idän sekasortoon, -
myös Syyrian konfliktiin.
Sitten Israeliin, jossa juutalaiset osallistuivat ikivanhoihin rituaaleihin-
puhdistautuakseen synneistä ennen tänä iltana alkanutta sovituspäivää -
eli hepreaksi jom kippuria, juutalaisuuden pyhintä päivää.
Rituaaliin kuuluu elävän kanan heiluttaminen pään yläpuolella.
Samalla lausutaan: Tämä on vaihtokauppani ja sovitukseni.
Sen jälkeen kana teurastetaan kosher-sääntöjen mukaisesti -
ja annetaan hyväntekeväisyyteen.
Rituaalin tarkoitus on puhdistaa henkilö synneistä, -
kun ne siirretään symbolisesti eläimeen.
Jom kippur on paastopäivä, jolloin uskovat juutalaiset -
eivät syö tai juo vuorokauteen, eli juhlan alusta siihen asti, -
kunnes kolme tähteä ilmestyy taivaalle seuraavana yönä.
Jom kippur on yleinen pyhäpäivä Israelissa.
Lähes kaikki toimistot ja liikkeet ovat kiinni, ja maa hiljenee täysin.
Radio- ja tv-ohjelmia ei lähetetä eikä liikenne kulje.
Monet Israelin juutalaiset, niin uskovaiset kuin maallistuneetkin, -
paastoavat ja pyytävät Jumalalta anteeksiantamusta synneistään.
Kiitos seurasta! Jom kippurin vuoksi Israel-uutisia ei lähetetä huomenna.
Toivotamme teille "Gmar chatima tova", -
eli "kirjoitettakoon nimesi elämän kirjaan".
Olen Jonathan Hessen. Hyvää illanjatkoa ja nähdään torstaina!
Suomennos: Sirpa Bågman